# Sabine Hossenfelder

Sabine Hossenfelder (Frankfurt del Main, Alemanya, 18 de setembre de 1976) és una investigadora i autora alemanya especialitzada en física teòrica i gravetat quàntica. És investigadora a l'Institut d'Estudis Avançats de Frankfurt, on té a càrrec seu un grup d'anàlisi gravitatòria, alhora que es dedica també a la divulgació científica. Així, és autora del llibre Lost in Math: How Beauty Leads Physics Astray, on explica de manera accessible al públic general conceptes fonamentals de física i cosmologia.

## Formació i recerca

Va completar la seva educació universitària a la Universitat Johann Wolfgang Goethe el 1997. Tot seguit hi va obtenir un màster i va escriure una tesi titulada Producció de partícules en camps gravitacionals dependents del temps, que va completar el 2000. El 2003 va obtenir el doctorat a la mateixa institució amb la tesi Black Holes in Large Extra Dimensions.
Es va quedar a Darmstadt, Alemanya, fins al 2004 com a investigadora i fent un postdoctorat al Gesellschaft für Schwerionenforschung (Centre de Recerca d'Ions Pesats). Es va traslladar als Estats Units d'Amèrica després de rebre una beca de recerca per a la Universitat d'Arizona, a Tucson, a la Universitat de Califòrnia, a Santa Bàrbara i a l'Institut Perimeter de Física Teòrica, a Ontario, Canadà. Més endavant, el 2009, es va convertir en professora ajudant de l'Institut Nòrdic de Física Teòrica, NORDITA, situat a Estocolm. Des de l'any 2018 és investigadora a l'Institut d'Estudis Avançats de Frankfurt.
Les àrees de recerca de Hossenfelder són els fenòmens causats per la gravetat quàntica, incloent-hi l'estudi del principi de localitat i interaccions quàntiques. Un dels seus objectius és trobar evidència experimental de l'existència de la gravetat quàntica. Des de l'any 2007 es presenta com a ponent en una conferència anual anomenada Experimental Search for Quantum Gravity, dedicada a difondre les troballes que s'hagin produït en aquestes àrees esmentades. Com a divulgadora de la ciència, Hossenfelder ha escrit diversos blogs i articles en revistes científiques. Va col·laborar en les revistes Forbes, New Scientist, Nature i Scientific American. Va publicar el seu primer llibre al juny de 2018, titulat Lost in Math: How Beauty Leads Physics Astray, amb l'editorial Basic Books. La revista Nature, en ressenyar el llibre, va descriure l'obra com a «provocativa».

## Publicacions

* Hossenfelder, Sabine. Lost in Math: How Beauty Leads Physics Astray (en anglès). Regne Unit: Basic Books, 2018. ISBN 9780465094264.

## Referències

* ↑ «Sabine Hossenfelder, física teórica» (en castellà). Mujeres con ciencia, 18-09-2019. [Consulta: 29 maig 2021].
* 1 2 Hossenfelder, Sabine; Schwarz, Dominik J.; Greiner, Walter «Particle production in time-dependent gravitational fields: the expanding mass shell». Classical and Quantum Gravity, 20, 11, 2003, pàg. 2337. Bibcode: 2003CQGra..20.2337H. DOI: 10.1088/0264-9381/20/11/325. ISSN: 0264-9381.
* ↑ Hossenfelder, Sabine; Bleicher, Marcus; Hofmann, Stefan «Black hole relics in large extra dimensions». Physics Letters B, 566, 3–4, 2003, pàg. 233–239. Bibcode: 2003PhLB..566..233H. DOI: 10.1016/s0370-2693(03)00835-9.
* ↑ «The Multiverse at Perimeter - Not Even Wrong» (en anglès). Universidad de Columbia, 02-09-2008. [Consulta: 24 desembre 2018].
* 1 2 «Sabine Hossenfelder - NORDITA» (en anglès). Nordita. Arxivat de l'original el 2018-01-28. [Consulta: 24 desembre 2018].
* ↑ «Member info: Sabine Hossenfelder» (en anglès). Edge.com. [Consulta: 24 desembre 2018].
* ↑ Hossenfelder, Sabine «Experimental Search for Quantum Gravity». Arxiv.org. Nova Publishers, 2010. Bibcode: 2010arXiv1010.3420H.
* ↑ Hossenfelder, Sabine; Marletto, Chiara; Vedral, Vlatko «Quantum gravity: Quantum effects in the gravitational field». Nature, 549, 7670, 2017, pàg. 31–31. Bibcode: 2017Natur.549...31H. DOI: 10.1038/549031a.
* ↑ «Experimental Search for Quantum Gravity» (en anglès). Indico - FIAS Events, 30-09-2016. Arxivat de l'original el 2016-11-05. [Consulta: 24 desembre 2018].
* ↑ Hossenfelder, Sabine «Science needs reason to be trusted». Nature Physics, 13, 4, 2017, pàg. 316–317. Bibcode: 2017NatPh..13..316H. DOI: 10.1038/nphys4079.
* ↑ «Why Trust A Theory? Physicists And Philosophers Debate The Scientific Method» (en anglès). Forbes, 10-12-2015. [Consulta: 26 desembre 2018].
* ↑ «Strangely familiar: Is dark matter normal stuff in disguise?» (en anglès). New Scientist, 19-08-2015. [Consulta: 26 desembre 2018].
* ↑ «Lost in Thought—How Important to Physics Were Einstein's Imaginings?» (en anglès). Scientific American, 01-09-2015. [Consulta: 26 desembre 2018].
* ↑ «Review of Lost in Math» (en anglès). Kirkus Reviews, 01-04-2018. [Consulta: 26 desembre 2018].
* ↑ «Interactions: Conversation with Sabine Hossenfelder : On your wavelength» (en anglès). Nature, 06-04-2018. Arxivat de l'original el 2018-06-27. [Consulta: 26 desembre 2018].

## Enllaços externs

* Backreaction. Bloc personal de Sabine Hossenfelder